section_heading: Životopis
paragraph_text: Rođen 28. studenog 1937. u Sinju, a 1941. s roditeljima dolazi u Zagreb gdje pohađa IV. mušku gimnaziju i usporedo je bio đak glazbene škole (violina, pozauna). Nakon sviranja po zagrebačkim plesnim mjestima, 1958. odlazi u inozemstvo (Njemačka, Francuska, Maroko, Švedska), što označava početak profesionalnog bavljenja glazbom. Nakon povratka u Zagreb, osniva orkestar "Profesionalci" te 1962. počinje komponirati vlastite kompozicije. Godine 1971. preuzima Zagrebački festival zabavne glazbe. Osnivač je i vlasnik jedne od najstarijih diskografskih kuća i muzičke produkcije ALTA - Zagreb. Od 1996. godine aktivan je bridžist, te predsjednik Zagrebačkog bridge saveza i dopredsjednik Hrvatskog bridge saveza.